Ööd on kaamose-aegses Soomes igatahes mustad. Nii must ja vaikne võib olla  ainult karu perses, aga kindel ma olla ei saa, sest nimetatud kohta pole ma visiteerinud. Jätsin saunas tule põlema, kumas ilusti magamistoa aknasse. Hoolimata sellest nägin taas seksuaalse värvinguga unenägu ja kahjuks oli see unenägu taas näoga vähemuste poole pööratud. Olin komandeeringus välismaal, aga kus nimelt, ei tea. Igatahes valmistusin ärikohtumiseks, ülikonnastasin ja lipsustasin ning jalga panin valged, kõrgekontsalised naiste kingad. Jalanumber on mul nelikndneli....Jajaaaaaaaaaaa! Ühesõnaga, tulin  kapist välja ja lifitga alla, aga fuajees olid kohalikud ehitajakollid põrandale mingit plöga valanud, minu loodotchkatel tulid mõlemil kontsad alt. Ennenägematu teo kompenseerimiseks liimis mingi töömees kontsad sellesama põrandal vaeltava plögaga uuesti tagasi. Mäel harjutasime pöördeid ja keerdeid, aga kõige rohkem kukkumist. Suurematel ei tulnud kukkumine ja seejärel tõusmine niisama lihtsalt välja, selle tõestuseks ka lisatud animatsioon pisikesest küpäräpääst. Vott, nüüd sain end välja elada igatsugu  täpitähti tehes;) Kuna ajasime oma pisikest räpast lasketteluasja pimeduse varjus, on video ka üsna tumedapoolne.